Valter Johanson

Valter Johanson (13. august 1931 Tartu – 4. august 1990 Tartu) oli eesti koolijuht, kabetaja, haridus- ja sporditegelane.Valter Johanson (nekroloog). Õpetajate Leht, 18. august 1990Eesti spordi biograafiline leksikon. Valter Johanson

Haridus

Ta õppis Luunja Algkoolis. 1952. aastal lõpetas ta Tartu Õpetajate Instituudi, 1958. aastal Tallinna Pedagoogilise Instituudi füüsika-matemaatikaõpetajana.

Töö

1952. aastast töötas matemaatika- ja füüsikaõpetajana. Eri aegadel oli ta Sillaotsa kooli ja Aru kooli direktor.

Aastatel 1953–1962 oli ta Tartu Rajooni TSN Täitevkomitee haridusosakonna juhataja.Kodu Uudised, 1. veebruar 2005 Aastatel 1967–1978 Tartu Rajooni TSN Täitevkomitee esimehe asetäitja.

Aastatel 1978–1990 oli ta Tartu 12. Keskkooli direktor.

Sporditegevus
1967. aastal tuli ta kirikabes Eesti meistriks. 1987. aastal võitis ta Eesti võistkondlikel kirikabe meistrivõistlustel kulla Tartu linna võistkonnas.

1971. ja 1974. aastal tuli ta Eesti võistkonnas NSV Liidu meistriks kirikabes. Lisaks võitis ta NSV Liidu võistkondlikel kirikabe meistrivõistlustel Eesti võistkonnas 2 hõbedat (1967, 1978) ja 2 pronksi (1964, 1969). 

1960. aastast oli ta vabariikliku kategooria male- ja kabekohtunik.

1964. aastast oli ta Eesti NSV Kabeföderatsiooni presiidiumi liige, aastatel 1969–1976 Eesti NSV Kabeföderatsiooni presiidiumi esimees.

Tunnustus
1971 Spordiühingu Jõud auliige
1989 Eesti NSV teeneline õpetaja

Viited

Kategooria:Eesti koolijuhid
Kategooria:Eesti kabetajad
Kategooria:Eesti sporditegelased
Kategooria:Tallinna Ülikooli vilistlased
Kategooria:Eesti NSV teenelised õpetajad
Kategooria:Vana-Jaani kalmistule maetud
Kategooria:Sündinud 1931
Kategooria:Surnud 1990